సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మ‌ణిర‌త్నం హీరో ఎవ‌రు ?
విల‌క్ష‌ణ ద‌ర్శ‌కుడు మ‌ణిర‌త్నంకు  కొత్త‌గా హీరో క‌ష్టాలు వ‌చ్చిప‌డ్డాయి.
TNN | Updated:
Oct 29, 2015, 12:51PM IST
హైదరాబాద్: విల‌క్ష‌ణ ద‌ర్శ‌కుడు మ‌ణిర‌త్నంకు కొత్త‌గా హీరో క‌ష్టాలు వ‌చ్చిప‌డ్డాయి. గ‌త కొంత‌కాలంగా వ‌రుస అప‌జ‌యాల‌తో స‌త‌మ‌త‌మైన ఆయ‌న తాజా చిత్రం ఓకే బంగారంతో మ‌ళ్లీ పూర్వ వైభ‌వాన్ని అందుకున్నారు. ఈ విజ‌యంతో నూత‌న‌నోత్సాహంలో ఉన్న మ‌ణిర‌త్నం త‌దుప‌రి సినిమా కోసం ఓ మ‌ల్టీస్టార‌ర్ క‌థ‌ను సిద్ధం చేసుకున్నారు. తెలుగు, త‌మిళ‌, మ‌ల‌యాళ భాష‌ల్లో ఏక‌కాలంగా ఈ చిత్రాన్ని రూపొందించేందుకు స‌న్నాహాల్ని ప్రారంభించిన‌ ఆయ‌న హీరోల కోసం చాలా కాలం అన్వేష‌ణ సాగించారు. చివ‌ర‌కు కార్తీ, దుల్క‌ర్ స‌ల్మాన్‌ల‌ను క‌థానాయ‌కులుగా ఎంచుకున్నారు. ఇక చిత్రాన్ని సెట్స్‌పైకి తీసుకువెళ్ల‌డ‌మే త‌రువాయి అనుకుంటున్న త‌రుణంలో న‌డిగ‌రం సంఘం ఎన్నిక‌ల‌పై దృష్టిసారించిన కార్తీ ఈ సినిమా నుంచి వైదొలిగారు. అత‌డి స్థానంలో మ‌రో హీరో కోసం ప‌లువురు న‌టుల పేర్ల‌ను ప‌రిశీలించిన మ‌ణిర‌త్నం చివ‌ర‌కు నానివైపు మొగ్గుచూపిన‌ట్లు తెలిసింది. అత‌నితో క‌థాచ‌ర్చ‌ల‌ను జ‌రిపిన‌ట్లు స‌మాచారం.మ‌ణిర‌త్నం ద‌ర్శ‌క‌త్వంలో న‌టించాల‌ని చాలా కాలంగా ఎదురుచూస్తున్న నాని ఈ చిత్రాన్ని అంగీక‌రించ‌డం లాంఛ‌న‌మే అని అనుకున్న‌రంతా. అయితే అలాంటిదేమీ జ‌ర‌గ‌లేద‌ని స‌మాచారం. భ‌లే భ‌లే మ‌గాడివోయ్ సినిమాతో చాలా కాలం త‌ర్వాత విజ‌యాల బాట ప‌ట్టిన నాని ప్ర‌యోగాలు చేయ‌డం రిస్క్ అనే భావ‌న‌తో మ‌ణిర‌త్నంకు నో చెప్పాడ‌ని తెలిసింది.. గ‌తంలో క‌థ‌ల ఎంపిక‌లో జ‌రిగిన పొర‌పాట్లు మ‌ళ్లీ పున‌రావృతం చేయ‌కూడ‌ద‌నే ఉద్ధేశ్యంతో అత‌డు ఈ చిత్రానికి దూర‌మైన‌ట్లుగా టాలీవుడ్ వ‌ర్గాలు చెప్పుకుంటున్నాయి. నాని కూడా నిరాక‌రించ‌డంతో మ‌ణిర‌త్నం హీరోల వేట మ‌ళ్లీ మొద‌టికొచ్చింది.